Richmond-plaasmoorde: Man vir waarneming gestuur | Maroela Media
Siphefihle Ngubane is deur waarnemende regter Louis Barnard vir sielkundige waarneming gestuur nadat sy regsverteenwoordiger aangedui het dat 'n vorige verslag beweer dat hy aan 'n geestelike toestand ly. Ngubane is na die Fort Napier-hospitaal in Pietermaritzburg verwys vir waarneming.
Ngubane, Zamukuhla Maduna (19) en 'n 17-jarige seun is skuldig bevind aan die moorde op Eckard Schütte (76), sy vrou Elizabeth (65) en hul seun Lutz (33). Lutz is na die plaas om sy pa se 77ste verjaarsdagpartytjie te vier.
Maduna wat vir Eckard gewerk het, het gesê hulle is met 'n taxi van Pietermaritzburg na die plaas. Hy sê hulle het Schutte genader en voorgegee dat hulle hout wil koop. Die 17-jarige het Schütte in die skuur van agter gegryp, met hom geworstel en uiteindelik in die nek gesteek.
Die drie is toe na die plaashuis, maar Elizabeth was nie tuis nie. Hulle het probeer om 'n kluis oop te breek, maar was onsuksesvol en het besluit om vir haar te wag, aangesien sy die kluis se sleutels gehad het.
Die drie het met Schütte se voertuig gevlug.
So vroeg in die oggend en ek is al klaar naar. Is hierdie sielkundige waarnemings tendens nou die nuutste foefie om maar te moor, roof en te verkrag. Ingewortelde barbarisme is al by geboorte teenwoordig…
Die regter in die saak sou kon sien hierdie is fyn beplande en uitgewerkte barbaarse moorde op onskuldige plaas eienaars. Om so iets te beplan en uit te voer kos intelegente dinkwerk en volgens my mening is so n persoon beslis nie geestelik versteur nie. Om hom vir waarneming te stuur kos belastingbetalers geld, die gereg moet eerder sy gang gaan en die barbaar moet lewenslank uit die samelewing verwyder word. Dit sou gepas wees om hom die doodstraf op te le, en die doodstraf moet heringestel word sodat die tipe moorde kan afneem. Moordenaars soos hierdie se menseregte het… Lees meer »